Ֆիբի Բրիջերս

Ֆիբի Լյուսիս Բրիջերս (, ), ամերիկացի ինդի ռոք երաժիշտ Կալիֆոռնիա նահանգի Լոս Անջելես քաղաքից։ Առավել հայտնի լինելով որպես երգչուհի և երգերի հեղինակ, նա երկու երաժշտական խմբերի՝ Boygenius-ի (Ջուլիեն Բեյքերի և Լյուսի Դաքասի հետ միասին) և Better Oblivion Community Center-ի (Քոնոր Օբերսթի հետ միասին) անդամն է։ Բրիջերսը քննադատների կողմից գովասանքի է արժանացել իր երաժշտության համար, որը նկարագրվել է որպես անկեղծ և տարիքից անկախ իմաստուն։

Կարիերա 
Բրիջերսը թողարկել է խոշոր լեյբլում իր դեբյուտային՝ «Killer» ձայնագրությունը Ռայան Ադամսի PAX AM ձայնագրման լեյբլում։ 2016 թվականի սկզբին Բրիջերսն աջակցել է Ջուլիեն Բեյքերին վերջինիս 2016 թվականի East Coast շրջագայության ժամանակ։

Կարիերայի սկիզբ և «Stranger in the Alps» 
2017 թվականի հունիսին Բրիջերսը պայմանագիր է կնքել Dead Oceans-ի հետ։ 2017 թվականի սեպտեմբերի 22-ին նա թողարկել է իր դեբյուտային՝ «Stranger in the Alps» ալբոմը, որն ընդհանուր առմամբ դրական արձագանք է ստացել։ Ալբոմն արտադրվել է Թոնի Բերգի և Իթան Գրուսկայի կողմից։ 2018 թվականի մարտի 12-ին Pebbal սոցիալական կայքն անվանել է «Stranger in the Alps»-ը 2017 թվականի լավագույն ալբոմ։ 

2018 թվականի մարտի 3-ին Բրիջերսը մասնակցել է «CBS-ն առավոտյան։ Շաբաթ» () առավոտյան հեռուստաշոուին, որտեղ երգել է «Motion Sickness» և «Scott Street» երգերը։

Բրիջերսի «Safe at Home» երգը հնչել է ABC-ի «Ծննդատանը շփոթված» ընտանեկան շոուի 3-րդ եթերաշրջանի 5-րդ սերիայում, իսկ «Ask Me To/Steamroller» երգը՝ նույն եթերաշրջանի 17-րդ սերիայում։ Նրա «Georgia» երգն ընդգրկվել է ABC-ի «Կասլ» հեռուստասերիալի 8-րդ եթերաշրջանի 2-րդ սերիայում։ «Smoke Signals» երգը հնչել է «Ճշմարտության բեռ» սերիալի 1-ին եթերաշրջանի 7-րդ սերիայում։ Երգչուհու «Funeral» երգն ընդգրկվել է FOX-ի «Մահացու զենք» շոուի 3-րդ եթերաշրջանի 2-րդ սերիայի վերջում։ «Motion Sickness» երգը հնչել է Նեթֆլիքսի ինչպես «Գողեր» հեռուստասերիալում, այդպես էլ «9-1-1: Միայնակ աստղ»-ի 1-ին եթերաշրջանի 3-րդ սերիայում։

2018 թվականի մայիսին Բրիջերսը մասնակցել է Նեթֆլիքսի «13 պատճառ՝ ինչու» հեռուստասերիալի երկրորդ եթերաշրջանի սաունդթրեքի համար Lord Huron-ի «The Night We Met» երգի վերաձայնագրմանը։ 2019 թվականին Բրիջերսը միացել է The National խմբից Մեթ Բերնինգերի հետ՝ «Երկու պտերների միջև։ Ֆիլմ» ֆիլմի համար «Walking on a String» երգը ձայնագրելու համար։ Այն թողարկվել է 2019 թվականի հոկտեմբերի 17-ին։

2018–2019: Boygenius և Better Oblivion Community Center 
2018 թվականին Բրիջերսը, Ջուլիեն Բեյքերը և Լյուսի Դաքասը կազմավորել են Boygenius խումբը։ 2018 թվականի օգոստոսին նրանք երեք երգ են թողարկել և հայտարարել են մինի ալբոմի թողարկման և շրջագայության մասին։ Նույնանուն մինի ալբոմը թողարկվել է 2018 թվականի հոկտեմբերի 26-ին։ Բրիջերսը և Քոնոր Օբերսթը հայտարարել են իրենց նոր՝ Better Oblivion Community Center երաժշտական խմբի մասին «Սթիվեն Քոլբերթի ուշ շոուն» հեռուստաշոուի ժամանակ՝ նույնանուն ալբոմ թողարկելով 2019 թվականի հունվարին։ 2019 թվականի հունվարի 26-ին նրանք հարցազրույց են ունեցել «CBS-ն առավոտյան։ Շաբաթ» հեռուստաշոուում, ինչից հետո ելույթ են ունեցել «Dylan Thomas» և «Didn't Know What I Was in For» երգերով։ Շոուն ավարտվել է նրանց կատարած «My City» երգով։ Ալբոմը մեծ մասամբ դրական արձագանքի է արժանացել։

2020-այժմ «Punisher» 
Փետրվարի 26-ին Բրիջերսը թողարկել է «Garden Song» երգն իր երաժշտական տեսահոլովակի հետ միասին։

Ապրիլի 3-ին The 1975 խումբը թողարկել է իր սպասվելիք՝ «Notes on a Conditional Form» ալբոմից «Jesus Christ 2005 God Bless America» երգը, որին մասնակցել է Բրիջերսը։ Բացի այդ՝ նա մասնակցություն ունեցել այդ ալբոմի ևս 2 երգում։

Ապրիլի 9-ին Բրիջերսը թողարկել է «Kyoto» երգը և իր ինստագրամյան կայքէջում հայտարարել է, որ իր երկրորդ՝ «Punisher» ալբոմը թողարկվելու է 2020 թվականին հունիսի 19-ին։ Սակայն այն թողարկել է հունիսի 18-ին։ 

Ալբոմի վաղ ակնարկները դրական էին։ The Forty-Five-ն դրան հինգ աստղ է շնորհել։

«Punisher» ալբոմը դեբյուտել է բրիտանական ալբոմների չարթի 2020 թվականի հուլիսի 2-ին ավարտվող շաբաթվա 6-րդ հորիզոնականին։

Անձնական կյանք 
Բրիջերսն ավարտել է Լոս Անջելեսի շրջանի արվեստի բարձրագույն դպրոցը ()՝ ուսումնասիրելով վոկալային ջազ։ Նա բիսեքսուալ է։ Նա «Motion Sickness» անվանմամբ երգ է գրել Ռայան Ադամսի հետ էմոցիոնալ բռնությամբ հարաբերությունների մասին։ Իր մանկության որոշ մասը Բրիջերսն անցկացրել է Կալիֆոռնիա նահանգի Յուքայա քաղաքում։

Սկավառակագրություն

Սոլո

Ստուդիական ալբոմներ

Մինի ալբոմներ

Սինգլներ

Որպես հիմնական արտիստ

Որպես մասնակցող արտիստ

Գովազդային սինգլներ

Որպես հրավիրված արտիստ

boygenius

Մինի ալբոմներ 

boygenius (2018)

Better Oblivion Community Center 
Better Oblivion Community Center (2019, Քոնոր Օբերսթի հետ համատեղ)

Ծանոթագրություններ

Արտաքին հղումներ 
 Պաշտոնական կայք

Ամերիկացի երգչուհիներ
Ամերիկացի կիթառահարներ
Ամերիկացի կին երաժիշտներ
21-րդ դարի երգչուհիներ
Ամերիկացի ինդի ռոք երաժիշտներ